ИНФОРМАЦИЯ

за провеждане на атестация на служителите в ИОХЦФ

(хабилитирани и нехабилитирани учени и специалисти с висше образование)

за периода 01.01.2023 г. – 31.12.2025 г. съгласно Заповед № РД-09-137/17.07.2026 г.
1. Атестацията на служителите в ИОХЦФ – хабилитирани и нехабилитирани учени и специалисти с висше образование, за периода 2023–2025 г. започва от 01.09.2026 г.
2. На атестация подлежат служителите на ИОХЦФ – хабилитирани и нехабилитирани учени и специалисти с висше образование, които са назначени на безсрочен трудов договор и към датата на атестацията имат най-малко две години трудов стаж в ИОХЦФ – БАН.

3. Атестационният период обхваща три години – от 01.01.2023 г. до 31.12.2025 г.
4. Атестационната карта за хабилитирани и нехабилитирани учени и специалисти с висше образование е утвърдена с решение на Научния съвет на ИОХЦФ от 16.07.2026 г. (Протокол № 10).

5. В локалната мрежа на ИОХЦФ – БАН, в раздел „Документи/Вътрешна информация/Атестация“, са налични необходимите документи и образци за коректното попълване на атестационната карта и съпътстващите материали.

6. Крайният срок за представяне на атестационните материали е 30.09.2026 г.
Атестационна карта на хабилитирани и нехабилитирани учени и специалисти с висше образование се състои от две основни части:

• Базисни критерии – приети от Общото събрание на БАН на 09.11.2020 г., които са задължителни за всички институти на Академията. Научният съвет на ИОХЦФ е определил коефициенти към предложените от ОС на БАН точки, съобразени със спецификата на института.

• Допълнителни критерии – отразяващи специфичните дейности на ИОХЦФ, с определени критерии и точки, приети от Научния съвет.


Точките, получени по Допълнителните критерии, не могат да надхвърлят 40% от общия брой точки по Базисните критерии.

7. Представяне на атестационните материали


Всички документи, свързани с атестацията, се представят в електронен вид и се изпращат по електронна поща (Виж т. 12) като един архивен файл (zip file), съдържащ:

1. Две атестационни карти:

- една попълнена карта във формат Excel;

- една електронно подписана карта във формат PDF.

2. Два документа с данни за дейностите на атестирания, структурирани съгласно номерацията на критериите в Атестационната карта и по модела за 2026 г.:

- един документ във формат Word;

- един електронно подписан документ във формат PDF.

Данните за дейностите по Базисните и Допълнителните критерии се представят последователно в отделни раздели.

3. Доказателствен материал за посочените в Атестационната карта дейности, структуриран съгласно модела за 2026 г.


Доказателственият материал по Базисните и Допълнителните критерии се организира в отделни директории. Имената на директориите и файловете се изписват на латиница, като се използва само символът „тире“ при необходимост.

8. Изисквания при попълване и представяне на данните

• Информацията за публикационната дейност и цитиранията (без автоцитирания) трябва да съдържа извлечение от SONIX (doc файл), структурирано по номерацията на Базисните критерии в Атестационната карта, съгласно решение на Научния съвет на ИОХЦФ от 16.07.2026 г. (Протокол № 10).

При извършване на справка за публикации и цитирания в SONIX се включват всички публикации, независимо от афилиацията.
• Дяловото участие в получените средства за дейностите по т. 3.1–3.3 се определя въз основа на документ, изготвен от ръководителите на договорите за усвоените средства през отчетния период. 

Представя се попълнена и подписана актуална бланка от ръководителите на договорите, по документ от счетоводството за усвоените средства за периода 01.01.2023 г. – 31.12.2025 г.

• Данните за участие в научни форуми трябва да съдържат извлечение от SONIX (doc файл), структурирано по номерацията на Допълнителните критерии в Атестационната карта.


Участията в конференции се доказват чрез сканирани титулна страница на сборника/книжката и съответния абстракт.

• При сключени договори за извършване на определен брой анализи се отчита реалното време за изпълнение на анализите, а не целият период на договора.

• За извършване на регулярна сервизна дейност от учени се изисква доклад от ръководителя на сервизната лаборатория, съдържащ информация за броя на извършените сервизни услуги.

9. Отчитане на дейностите

Всички дейности се отчитат като брой или за определен период от време.

За признат един месец извършена дейност се приема наличие на участие в съответната дейност най-малко 14 календарни дни през този месец.

Когато периодът на отчитаната дейност е по-кратък от една година, точките се изчисляват чрез умножаване на годишния брой точки по коефициент х/12, където х е броят на признатите месеци за съответната година.

Примери:

5 месеца = 0,42 година; 7 месеца = 0,58 година.

10. Допълнителни условия

• За дейности, за които служителят получава възнаграждение, не се присъждат атестационни точки.

• За дейности, които са от полза за СНЗ, но за които служителят не получава възнаграждение, се присъждат до 10 точки въз основа на доклад от ръководителя на съответната лаборатория, предварително представен на Атестационната комисия.


При некоректно попълване на Атестационната карта, неправилно структуриране на доказателствения материал или липса на необходимите доказателства, Атестационната комисия има право да върне документите за корекция или да не признае точки за съответната дейност.

11. Решенията на Атестационната комисия (след оповестяване на резултатите от атестацията) могат да се обжалват в 7-дневен срок пред Апелативна комисия, назначена със заповед на Директора на СНЗ. Решенията на Апелативната комисия са окончателни. 
12. Подаване на материалите

Материалите на атестираните служители се подават до членовете на Атестационната комисия както следва:


• ОСС; ЦЯМРС


гл. ас. д-р Красимира Дикова  тел. 158, лаб. 311  


Krasimira.Dikova@orgchm.bas.bg


• ХПВ, ХЛ


доц. д-р Боряна Трушева тел. 149, лаб. 510  

Boryana.Trusheva@orgchm.bas.bg


• СОА, ЛБАВ – Пловдив


доц. д-р Надежда Маркова  тел. 197, лаб. 220  


Nadezhda.Markova@orgchm.bas.bg


• ХТГ и ОРММ


проф. д-р Бойко Цинцарски тел. 130, лаб. 407/415  


Boyko.Tsyntsarski@orgchm.bas.bg


• ХБПЕ


доц. д-р Мая Гунчева тел. 160, лаб. 408  


Maya.Guncheva@orgchm.bas.bg


Атестационната комисия призовава всички служители, подлежащи на атестация, да се придържат стриктно към утвърдените модели за оформяне на документите. Това ще улесни както подготовката и представянето на материалите от страна на атестираните, така и работата на Комисията.


При възникване на неясни въпроси следва да се търси съдействие от членовете на Атестационната комисия.

